laion/Wikipedia-Exotic huggingface dataset:
স্কা-বা-দ্পাল-ব্র্ত্সেগ্স

স্কা-বা-দ্পাল-ব্র্ত্সেগ্স (তিব্বতি: སྐ་བ་དཔལ་བརྩེགས, ওয়াইলি: ska ba dpal brtsegs) পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন। স্কা-বা-দ্পাল-ব্র্ত্সেগ্সের জন্ম লাসা শহরের উত্তরে ফেনবো উপত্যকার স্কা-বা নামক গ্রামে। তাঁর পিতার নাম স্কা-বা-ব্লো-ল্দান এবং মাতার নাম 'ব্রো-ব্জা-ম্দ্জেস-মা। স্কা-বা-দ্পাল-ব্র্ত্সেগ্স পদ্মসম্ভবের পঁচিশজন প্রধান শিষ্যের মধ্যে একজন ছিলেন। তিনি শান্তরক্ষিত দ্বারা আদিষ্ট সাত জন বৌদ্ধ পণ্ডিতের মধ্যেও একজন ছিলেন। তিনি তিব্বত সম্রাট খ্রি-স্রোং-ল্দে-ব্ত্সানের নির্দেশে চ্লোগ-রো-ক্লু'ই-র্গ্যাল-ম্ত্শানের (ওয়াইলি: clog ro klu'i rgyal mtshan) সাথে ভারত গিয়ে বিমলমিত্রকে তিব্বতে আমন্ত্রণ জানিয়ে নিয়ে আসেন। পরবর্তীকালে সম-য়ে বৌদ্ধবিহারে তিনি বিমলমিত্রের নিকট হতে শিক্ষালাভ করেন। স্কা-বা-দ্পাল-ব্র্ত্সেগ্স সম-য়ে বৌদ্ধবিহারের অন্যতম বিখ্যাত অনুবাদক বা লো-ৎসা-ওয়া ছিলেন। তিনি ক্রিয়াতন্ত্রযান, চর্যাতন্ত্রযান ও যোগতন্ত্রযানের ওপর বহু সূত্র ও তন্ত্র রচনা করেন। জ্ঞানগর্ভ ও বিদ্যাকরসিংহের সাথে তিনি প্রজ্ঞাপারমিতা ও হরিভদ্র রচিত অভিসময়ালঙ্কারের ওপর রচিত টীকা স্ফূটার্থ অনুবাদ করেন। তিনি জিনমিত্রের সাথে বসুবন্ধু রচিত অভিধর্মকোষ অনুবাদ করেন। ভারতীয় পণ্ডিত সর্বজ্ঞদেবের সাথে তিনি বোধিচর্যাবতার অনুবাদ করেন। এছাড়াও তিনি অভিধর্মসনুচ্চয় অনুবাদ করেন এবং ল্তা-রিম-স্নাং-বা-ব্চু-ব্দুন-পা (ওয়াইলি: lta rim snang ba bcu bdun pa) নামক গ্রন্থ রচনা করেন। নবম শতাব্দীর প্রথমার্ধে স্কা-বা-দ্পাল-ব্র্ত্সেগ্স ও নাম-ম্খাই-স্ন্যিং-পো একত্রে ল্দান-দ্কার-মা (ওয়াইলি: ldan dkar ma) রচনা করেন। তিনি ও বিমলমিত্র অতিযোগযানের উপদেশবর্গ শিক্ষার সতেরো তন্ত্রের অন্যতম তন্ত্র স্কু-গ্দুং-বার-বা অনুবাদ করেন। The work was translated and verified by the Indian Master Vimalamitra and the Tibetan translator Ka-ba Dpal-brtsegs. Mandelbaum, Arthur (2007-08)। "Kawa Peltsek"। The Treasury of Lives: Biographies of Himalayan Religious Masters। সংগ্রহের তারিখ 2013-08-10।  এখানে তারিখের মান পরীক্ষা করুন: |তারিখ= (সাহায্য) http://www.rigpawiki.org/index.php?title=Kawa_Paltsek Kawa Paltsek at www.rigpawiki.org Mandelbaum, Arthur (2007-08)। "Namkai Nyingpo"। The Treasury of Lives: Biographies of Himalayan Religious Masters। সংগ্রহের তারিখ 2013-08-19।  এখানে তারিখের মান পরীক্ষা করুন: |তারিখ= (সাহায্য) Martin, Dan (1994). 'Pearls from Bones: Relics, Chortens, Tertons and the Signs of Saintly Death in Tibet'. Numen, Vol. 41, No. 3. (Sep., 1994) Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom. Tarthang Tulku. 1975. Bringing the Teachings Alive. Cazadero, CA: Dharma Publishing. 'Jam mgon kong sprul blo gros mtha' yas. 2007. Gter ston brgya rtsa. In Rin chen gter mdzod chen mo. New Delhi: Shechen (v.1 pp. 389–390). Gu ru bkra shis. 1990. Gu bkra'i chos 'byung. Beijing: Krung go'i bod kyi shes rig dpe skrun khang, p. 173.
তুলসী চক্রবর্তী

তুলসী চক্রবর্তী (৩রা মার্চ, ১৮৯৯ - ১১ই ডিসেম্বর, ১৯৬১) ১৯৪০ এবং ১৯৫০ সালের বাংলা সিনেমার এক স্বনামধন্য অভিনেতা ছিলেন। প্রধানত কমিক ভূমিকায় উনি খ্যাতি লাভ করেছিলেন। তার সবচেয়ে উল্লেখযোগ্য ভূমিকা সত্যজিৎ রায় পরিচালিত "পরশ পাথর" চলচ্চিত্রের মুখ্য অভিনেতা হিসাবে। তুলসী চক্রবর্তী গোয়ারি নামক এক ছোট গ্রামে ১৮৯৯ সালের ৩-রা মার্চ জন্মগ্রহণ করেন। তার পিতা আশুতোষ চক্রবর্তী ভারতীয় রেল-এর কর্মী ছিলেন। বাল্যকালে তাই অবিভক্ত বাংলায় নানা স্থানে ঘুরতে হয়েছে। সুতরাং তরুণ তুলসী চক্রবর্তীকে কোলকাতায় তার কাকা প্রসাদ চক্রবর্তীর কাছে কিছুকাল থাকতে হয়েছিল। প্রসাদবাবু প্রখ্যাত স্টার থিয়েটার-এর একজন বিশিষ্ট তবলা ও হারমোনিয়াম বাদক ছিলেন। এবং তার যোগাযোগে তুলসী চক্রবর্তী নিজের প্রজন্মের সর্বশ্রেষ্ঠ অভিনেতাদের দেখার সুযোগ লাভ করেন। ঐ থেকে তিনি অভিনয় ও সঙ্গীতে যোগদান করার অনুপ্রেরণা পেয়েছিলেন। পরবর্তী কালে বাস্তবসম্মত অভিনেতা হিসাবে তিনি পরিচিতি পান। কোন মেক-আপ বা অতিরিক্ত আয়োজন না ব্যবহার করে, সাধারণত কাঁধে একটি উপবীত ও একটি সাদা ধুতি পরিধান করতেন। উত্তম কুমার ও সুচিত্রা সেন অভিনীত সাড়ে চুয়াত্তর চলচ্চিত্রে তুলসী চক্রবর্তী একটি লজিং-এর ম্যানেজার হিসাবে অনন্যসাধারণ ভূমিকা রাখেন এবং জনপ্রিয়তা অর্জন করেন। সত্যজিৎ রায় পরিচালিত পরশ পাথর চলচ্চিত্রে তিনি প্রধান ভূমিকায় অভিনয় করেন। এবং পথের পাঁচালী চলচ্চিত্রে এক পণ্ডিত হিসাবে ছোট্ট ভূমিকায় দেখা যায় তুলসী চক্রবর্তী-কে। সত্যজিৎ রায় একবার বলে থাকেন যে তুলসী চক্রবর্তী মার্কিন যুক্তরাষ্ট্রে জন্মগ্রহণ করে থাকলে তাকে অভিনয় দক্ষতার জন্য অস্কার পুরস্কার প্রদান করা হত। তুলসী চক্রবর্তীর মৃত্যু হয় ১৯৬১ সালের ১১ ডিসেম্বর। মায়া মৃগ (১৯৬০) শুনো বরনারী (১৯৬০) গলি থেকে রাজপথ (১৯৫৯) পার্সোনাল অ্যাসিস্টেন্ট (১৯৫৯) অবাক পৃথিবী (১৯৫৯) অযান্ত্রিক (১৯৫৮) যৌতুক (১৯৫৮) পরশ পাথর (১৯৫৮) রাজলক্ষ্মী ও শ্রীকান্ত (১৯৫৮) সোনার কাঁঠি (১৯৫৮) চন্দ্রনাথ (১৯৫৭) হরিশচন্দ্র (১৯৫৭) পৃথিবী আমারে চায় (১৯৫৭) একটি রাত (১৯৫৬) শ্যামলী (১৯৫৬) পথের পাঁচালী (চলচ্চিত্র) (১৯৫৫) অপরাধী (১৯৫৫) ভালোবাসা (১৯৫৫) দুজনে (১৯৫৫) কালিন্দি (১৯৫৫) নিষিদ্ধ ফল (১৯৫৫) উপহার (১৯৫৫) চাঁপডাঙার বৌ (১৯৫৪) যদুভট্ট (১৯৫৪) জয়দেব (১৯৫৪) নবীন যাত্রা (১৯৫৩) সাড়ে চুয়াত্তর (১৯৫৩) দর্পচূর্ণ (১৯৫২) মেঘমুক্তি (১৯৫২) পণ্ডিত মশাই (১৯৫১) মানডন্ড (১৯৫০) মেজদিদি (১৯৫০) রূপকথা (১৯৫০) শেষবেশ (১৯৫০) বামুনের মেয়ে (১৯৪৯) কবি (১৯৪৯) বিরাজ বউ (১৯৪৬) মন্দির (১৯৪৬) প্রতিমা (১৯৪৬) দুই পুরুষ (১৯৪৫) শ্রী গৌরাঙ্গ (১৯৩৩) পুনর্জন্ম (১৯৩২) দ্বীপ জ্বেলে যাই ইন্টারনেট মুভি ডেটাবেজে তুলসী চক্রবর্তী (ইংরেজি) Tulsi as clown[স্থায়ীভাবে অকার্যকর সংযোগ]
ফিয়াট অটোমোবাইলস

ফিয়াট অটোমোবাইলস এস.পি.এ. একটি ইতালীয় গাড়ি নির্মাতা প্রতিষ্ঠান এবং ফিয়াট গ্রুপ অটোমোবাইলস এস.পি.এ.। এটি ইতালির বৃহত্তম গাড়ি নির্মাতা প্রতিষ্ঠান ফিয়াট এস.পি.এ. এর একটি সাবসিডিয়ারি। ফিয়াট অটোমোবাইলস এস.পি.এ. ২০০৭ সালে প্রতিষ্ঠিত হয়। "WORLD MOTOR VEHICLE PRODUCTION" (PDF)। oica.net। ২০১০। সংগ্রহের তারিখ ২০১১-০৯-১৩।  দাপ্তরিক ওয়েবসাইট Fiat Group Automobiles Press Fiat Light Commercial Vehicles
কাটিং ক্রু

কাটিং ক্রু (ইংরেজি: Cutting Crew) একটি ইংলিশ রক ব্যান্ড যেটি নিক ভ্যান ইড ১৯৮৫ সালে প্রতিষ্ঠা করেন। এই ব্যান্ডটি তাদের “আই জাস্ট ডাইড ইন ইওর আর্মস টুনাইট” এই গানটির জন্য সারাবিশ্বে পরিচিত। ভোকালিস্ট নিক ভ্যান ইড কানাডিয়ান গিটারিস্ট কেভিন স্কট ম্যাকমাইকেলের সাথে মিলে ১৯৮৫ সালে ব্যান্ডটি গঠন করেন। ১৯৯৩ সালে ব্যান্ডটি ভেঙ্গে যায়। ২০০৫ সালে নিক ভ্যান ইড পুনরায় ব্যান্ডটি গঠন করেন সম্পূর্ণ লাইন আপে। এবং তারা ২০০৬ সালে "গ্রিনিং সোলস" এ্যালবামটি বের করেন প্রযোজনা প্রতিষ্ঠান হাইপারটেনসন এর ব্যানারে। একই বছর ব্যান্ডটি জার্মানি, যুক্তরাজ্য ও ডেনমার্কে সঙ্গীত সফর করে। ২০০৮ সালে ব্যান্ডটি মার্কিন অডিও কোম্পানি স্প্রেকট্রা রেকর্ডস এর সাথে একটি চুক্তি স্বাক্ষর করে।
চিত্রিত পি-উ

চিত্রিত পিউ (বৈজ্ঞানিক নাম: Tringa erythropus), তিলা লালপা বা চিট্টো পি-উ Scolopacidae (স্কলোপ্যাসিডি) গোত্র বা পরিবারের অন্তর্গত Tringa (ট্রিঙ্গা) গণের অন্তর্ভুক্ত এক প্রজাতির পানিকাটা পাখি। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। চিত্রিত পিউর বৈজ্ঞানিক নামের অর্থ লালপায়ের জলচর পাখি (গ্রিক: trungas = অ্যারিস্টটল বর্ণিত জলচর পাখি, eruthropous = লাল পায়ের)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩৭ লক্ষ ২০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি। পিউ পাখির মাপ ৩৩ সেন্টিমিটার। বুক ও পেট সাদা রঙের, কপাল,মাথা ও ঘাড় ছাই-বাদামি রঙের, পিঠ চকচকে ছাই-ধূসর, তার ওপর অসংখ্য সাদাটে ছিট-ছোপ থাকে। পা লম্বা, পায়ের রং কমলা-হলুদ, লম্বা নলাকার ঠোঁটের গোড়া লাল, বাকিটা কালচে ধূসর। চোখের ওপর দিয়ে চওড়া সাদা একটি টান আছে। লেজের গোড়ার উপরিভাগ সাদা। লেজের আগার দিকের ওপরে সুবিন্যস্তভাবে সাদা ও কালো রেখা আড়াআড়িভাবে টানা। পালকের উপরিভাগের পেছন দিকে সাদা সাদা ছোট ছোট চৌকো ছোপ আঁকা। পিউ পাখির মূল খাদ্য এদের কুচোমাছ, ব্যাঙাচি, জলজ পোকা,পতঙ্গ,লার্ভা ও সুতোপোকা ইত্যাদি। ছোট গুগলি শামুকও খায়। পিউ পাখি জোড়ায় চলে, ছোট দলে বা বড় দলে চলে এরা। ভালো সাঁতার জানে। লম্বা ঠোঁট জলের তলার কাদায় সেধিয়ে দিয়ে সামনে-পেছনে ও ডানে-বাঁয়ে চালাতে ওস্তাদ। প্রয়োজনে ডুবও দেয়। এক পায়ে ভর করে ঘুমায়। সতর্ক এই পাখি হাওর,বিল,মাঠ,ঝিলসহ উপকূলেও চরে। প্রজনন ঋতুতে রং হয় কালো, পিঠ-ডানা ও লেজের উপরিভাগে সূক্ষ্ম সূক্ষ্ম সাদা ছিট থাকে অসংখ্য। পা হয় আলতা লাল রঙের। BirdLife International (২০১২)। "Tringa erythropus"। বিপদগ্রস্ত প্রজাতির আইইউসিএন লাল তালিকা। সংস্করণ 2012.1। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) পি-উ ডাকে পিউ পিউ, শরীফ খান, দৈনিক প্রথম আলো। ঢাকা থেকে প্রকাশের তারিখ: নভেম্বর ০৪, ২০১৩ খ্রিস্টাব্দ। রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ৭৩। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ১৭৩।  "Tringa erythropus"। BirdLife International। ২০১৩-১০-১৭ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৮।  O'Brien, Michael; Crossley, Richard; Karlson, Kevin (২০০৬)। The Shorebird Guide। New York, NY: Houghton Mifflin। আইএসবিএন 0-618-43294-9।  Pereira, S. L., & Baker, A. J. (2005). Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). Condor 107 (3): 514–526. DOI: 10.1650/0010-5422(2005)107[0514:MGEFPE]2.0.CO;2 HTML abstract পাখি প্রবেশদ্বার উইকিমিডিয়া কমন্সে চিত্রিত পিউ সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: চিত্রিত পিউ চিসাম, হিউ, সম্পাদক (১৯১১)। "Redshank"। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Avibase[স্থায়ীভাবে অকার্যকর সংযোগ]
চৌধুরী মুঈনুদ্দীন

চৌধুরী মুঈনুদ্দীন (জন্ম ২৭ নভেন্মর ১৯৪৮) ১৯৭১ সালের ১৬ ডিসেম্বর বাংলাদেশের মুক্তিযুদ্ধে চূড়ান্ত বিজয়ের আগমুহূর্তে বুদ্ধিজীবী হত্যাকাণ্ডের পরিকল্পনা ও বাস্তবায়নের অন্যতম হোতা, গুপ্তঘাতক আলবদর বাহিনীর নেতা। মুক্তিযুদ্ধের অব্যবহিত পরেই তিনি বাংলাদেশ থেকে পালিয়ে যুক্তরাজ্যে আশ্রয় নেন এবং সেখানকার নাগরিকত্ব গ্রহণ করেন। ৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে ১৮ জন বুদ্ধিজীবীকে অপহরণের পর হত্যার দায়ে ফাঁসি দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২। তার বিরুদ্ধে আনা ১১টি অভিযোগই সন্দেহাতীতভাবে প্রমাণিত হয়েছে। মুঈনুদ্দীন ও আশরাফুজ্জামানের বিরুদ্ধে মামলায় একাত্তরে যে ১৮ জন বুদ্ধিজীবীকে হত্যার অভিযোগ প্রমাণিত হয়েছে, তারা হলেন: দৈনিক ইত্তেফাক-এর কার্যনির্বাহী সম্পাদক সিরাজুদ্দীন হোসেন, পিপিআইয়ের (পাকিস্তান প্রেস ইন্টারন্যাশনাল) প্রধান প্রতিবেদক সৈয়দ নাজমুল হক, দৈনিক পূর্বদেশ-এর প্রধান প্রতিবেদক এ এন এম গোলাম মোস্তফা, বিবিসির সাংবাদিক নিজাম উদ্দিন আহমেদ, শিলালিপির সম্পাদক সেলিনা পারভীন, দৈনিক সংবাদ-এর যুগ্ম সম্পাদক শহীদুল্লা কায়সার, অধ্যাপক গিয়াসউদ্দিন আহমেদ, অধ্যাপক সিরাজুল হক খান, ড. মো. মুর্তজা, ড. আবুল খায়ের, ড. ফয়জুল মহিউদ্দিন, অধ্যাপক রাশিদুল হাসান, অধ্যাপক আনোয়ার পাশা, অধ্যাপক সন্তোষ ভট্টাচার্য, অধ্যাপক মোফাজ্জল হায়দার চৌধুরী, অধ্যাপক মুনীর চৌধুরী, ক্লিনিক্যাল মেডিসিন ও কার্ডিওলজির অধ্যাপক ফজলে রাব্বী ও চক্ষু বিশেষজ্ঞ ডা. আলীম চৌধুরী। একাত্তরের ১০ ডিসেম্বর দিবাগত রাত থেকে ১৫ ডিসেম্বর পর্যন্ত এই বুদ্ধিজীবীদের অপহরণের পর হত্যা করা হয়। তাদের মধ্যে কয়েকজনের মরদেহ পরে রায়েরবাজার ও মিরপুর বধ্যভূমিতে পাওয়া গেছে, কয়েকজনের মরদেহের খোঁজ মেলেনি। বুদ্ধিজীবী হত্যার সাজা ফাঁসি, প্রথম আলো দৈনিক পত্রিকা, লেখকঃ কুন্তল রায় ও মোছাব্বের হোসেন, ৪ঠা নভেম্বর, ২০১৩। Mueen-Uddin's extradition unlikely, bdnews24.com (4 November 2013). মুঈনুদ্দীন ও আশরাফুজ্জামান খানের মৃত্যুদণ্ড, আকবর হোসেন, বিবিসি বাংলা, ঢাকা, ৩রা নভেম্বর, ২০১৩।
নাম-ম্খাই-স্ন্যিং-পো

নাম-ম্খাই-স্ন্যিং-পো (তিব্বতি: ནམ་མཁའི་སྙིང་པོ, ওয়াইলি: nam mkha'i snying po) পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন। নাম-ম্খাই-স্ন্যিং-পো ন্যাং-দ্কার-ম্দা'-শাম-বু (ওয়াইলি: nyang dkar mda' sham bu) নামক স্থানে গ্নুব্স পরিবারে জন্মগ্রহণ করেন। তিনি পদ্মসম্ভবের পঁচিশজন প্রধান শিষ্যের মধ্যে একজন ছিলেন। তিনি শান্তরক্ষিত দ্বারা আদিষ্ট সাত জন বৌদ্ধ পণ্ডিতের মধ্যেও একজন ছিলেন। তিনি ভারতে বজ্রহুঙ্কারের নিকট হতে বিশুদ্ধ হেরুকার সাধনার শিক্ষা নেন। ভারত থেকে শিক্ষালাভের পর নাম-ম্খাই-স্ন্যিং-পো তিব্বত ফিরে গেলে সেখানকার বৌদ্ধধর্ম বিরোধী বোন ধর্মী মন্ত্রীদের চক্রান্তে তাকে দক্ষিণ তিব্বতের ল্হো-ব্রাগ অঞ্চলে নির্বাসনে পাঠিয়ে দেওয়া হয়। নবম শতাব্দীর প্রথমার্ধে স্কা-বা-দ্পাল-ব্র্ত্সেগ্স ও নাম-ম্খাই-স্ন্যিং-পো একত্রে ল্দান-দ্কার-মা (ওয়াইলি: ldan dkar ma) রচনা করেন। তিনি ও লা-সুম-র্গ্যাল-বা-ব্যাং-ছুব তিব্বত সম্রাজ্ঞী য়ে-শেস-ম্ত্শো-র্গ্যালের জীবনী রচনা করেন। Mandelbaum, Arthur (2007-08)। "Namkai Nyingpo"। The Treasury of Lives: Biographies of Himalayan Religious Masters। সংগ্রহের তারিখ 2013-08-19।  এখানে তারিখের মান পরীক্ষা করুন: |তারিখ= (সাহায্য) Capriles, Elías (2003). Buddhism and Dzogchen: The Doctrine of the Buddha and the Supreme Vehicle of Tibetan Buddhism. Part One Buddhism: A Dzogchen Outlook. Source: http://eliascapriles.dzogchen.ru/buddhismanddzogchen1.pdf[স্থায়ীভাবে অকার্যকর সংযোগ] (accessed: Saturday, August 23, 2008) Dharma Dictionary (18 December 2005). Namkhai Nyingpo. Source: [১] (accessed: Saturday, August 23, 2008) The Nyingma School of Tibetan Buddhism; HH Dudjom Rinpoche, ed. and trans. by Gyurme Dorje and Matthew Kapstein; Wisdom Publications, 1991 Dargyay, Eva M. (author) & Wayman, Alex (editor) (1977, 1998). The Rise of Esoteric Buddhism in Tibet. Second revised edition, reprint.Delhi, India: Motilal Banarsidass Publishers Pvt Ltd. Buddhist Tradition Series Vol.32. আইএসবিএন ৮১-২০৮-১৫৭৯-৩ (paper) Nyingpo, Namkhai (author); Tulku, Tarthang (translator) (1983). Mother of knowledge: the enlightenment of Yeshe Tsogyal. Dharma Publishing. আইএসবিএন ০-৯১৩৫৪৬-৯১-৭ Smith, Gene. 2006. “Siddha Groups and the Mahasiddhas in the Art and Literature of Tibet”. In Holy Madness: Portraits of Tantric Siddhas. New York: Rubin Museum of Art, p. 71. Tarthang Tulku. 1975. Bringing the Teachings Alive. Cazadero, CA: Dharma Publishing. Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, pp. 40–41. Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom. Gu ru bkra shis. 1990. Gu bkra'i chos 'byung. Beijing: Krung go'i bod kyi shes rig dpe skrun khang, p. 168.
(আই জাস্ট) ডাইড ইন ইয়োর আর্মস

(আই জাস্ট) ডাইড ইন ইয়োর আর্মস হলো বিখ্যাত ব্রিটিশ ব্যান্ড কাটিং ক্রিউ এর সবচেয়ে জনপ্রিয় গান। এই গানটির গীতিকার ব্যান্ডটির সদস্য নিক ভ্যান ইড। গানটি লেখেন নিক ভ্যান ইডি নিজেই। গানটি রিলিজ হয় ২৫ শে জুলাই ১৯৮৬ সালে। এছাড়া গানটির দুটি মিউজিক ভিডিও প্রকাশ করা হয়। এটি যুক্তরাষ্ট্র, কানাডা এবং ফিনল্যান্ডে টপ চার্টে উঠে আসে। এছাড়াও টপ ফাইভে উঠে আসে যথাক্রমে যুক্তরাজ্য, আফ্রিকা, সুইডেন এবং সুইজারল্যান্ডে। "Belgian peak"। ৯ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০১৭।  "Item Display – RPM – Library and Archives Canada"। Collectionscanada.gc.ca। ২৫ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১০।
খান জাহান আলী

খান জাহান আলী (১৩৬৯ - ২৫ অক্টোবর ১৪৫৯) ছিলেন একজন মুসলিম ধর্ম প্রচারক এবং বাংলাদেশের বাগেরহাটের স্থানীয় শাসক। তার অন্যান্য নামের মধ্যে রয়েছে উলুঘ খান, খান-ই-আজম ইত্যাদি। হযরত উলুঘ খানজাহান আলি ১৩৬৯ খ্রিষ্টাব্দে দিল্লিতে এক সম্ভ্রান্ত পরিবারে জন্মগ্রহণ করেন। তার পিতার নাম আকবর খাঁ এবং মাতার নাম আম্বিয়া বিবি। ধারণা করা হয় যে তার পূর্বপুরুষগণ তুর্কি জাতিভুক্ত ছিলেন। খানজাহান আলির প্রাথমিক শিক্ষা তার পিতার কাছে শুরু হলেও তিনি তার মাধ্যমিক শিক্ষা গ্রহণ করেন দিল্লিস্থ বিখ্যাত অলিয়ে কামিল পীর শাহ নেয়ামত উল্লাহর কাছে। তিনি কুরআন, হাদিস, সুন্নাহ ও ফিকহ শাস্ত্রের উপর গভীর জ্ঞানার্জন করেন। খানজাহান আলি ১৩৮৯ খ্রিষ্টাব্দে সেনা বাহিনীতে সেনাপতির পদে কর্ম জীবন আরম্ভ করেন। অতি অল্প সময়ের মধ্যেই প্রধান সেনাপতি পদে উন্নীত হন। ১৩৯৪ এ মাত্র ২৬/২৭ বছর বয়সে তিনি জৈনপুর প্রদেশের জাবিতান (গভর্নর) পদে যোগ দেন। পরবর্তীতে সুলতান খানজাহানের নেতৃত্বে ৬০,০০০ সুশিক্ষিত অগ্রবর্তী সেনাদল সহ আরও দুই লক্ষ সৈন্য নিয়ে বাংলা আক্রমণ করলে রাজা গণেশ দিনাজপুরের ভাতুরিয়াতে আশ্রয় নেন (সূত্র প্রয়োজন)। ১৪১৮ খ্রিষ্টাব্দে খানজাহান যশোরের বারবাজারে অবস্থান নেন এবং বাংলার দক্ষিণ পশ্চিম অংশে ইসলাম ধর্ম প্রচার ও প্রসার আরম্ভ করেন। খানজাহানের প্রথম স্ত্রীর নাম সোনা বিবি। কথিত আছে সোনা বিবি ছিলেন খানজাহানের পির নুর-কুতুবুল আলমের একমাত্র কন্যা। খানজাহানের দ্বিতীয় স্ত্রী রূপা বিবি ওরফে বিবি বেগনি ধর্মান্তরিত মুসলমান ছিলেন। খানজাহান আলি তার দুই স্ত্রীর নাম অনুসারে সোনা মসজিদ এবং বিবি বেগনি মসজিদ নামে মসজিদ নির্মাণ করেন। তবে এই দুই স্ত্রীর নাম লোকমুখে প্রচলিত হয়েছে বলে মনে করা হয়। কারণ খান জাহান আলী ইসলামি সংস্কৃতির একজন পৃষ্ঠপোষক ও আরবি ফারসি শাস্ত্রে শিক্ষিত একজন মুসলিম সাধু ছিলেন। "সোনাবিবি ও রূপাবিবি" এ ধরনের নামকে অযৌক্তিক মনে করা হয়। হযরত খানজাহান আলি অক্টোবর ২৫, ১৪৫৯ তারিখে (মাজারশরিফের শিলালিপি অনুযায়ী ৮৬৩ হিজরি ২৬শে জিলহাজ) ষাট গম্বুজ মসজিদের দরবার গৃহে এশার নামাজ রত অবস্থায় ৯০ বছর বয়সে মৃত্যুবরণ করেন। হযরত খানজাহান আলি এর মাজার ভবন, বাগেরহাট খান জাহান আলির তৈরি ষাট গম্বুজ মসজিদ হযরত খানজাহান আলি এর মাজার ভবন খান জাহান আলীর মাজারের দরজা খান জাহান আলী নির্মিত প্রাচীন রাস্তা খান জাহানের নির্মিত প্রাচীন রাস্তা "খান জাহান"। bn.banglapedia.org। সংগ্রহের তারিখ ২০১৯-১০-২৫।  "ইসলাম প্রচারে খান জাহান আলী (রহ)"। The Daily Ittefaq। ২০১৯-১০-২৫ তারিখে মূল থেকে আর্কাইভ করা। সংগ্রহের তারিখ ২০১৯-১০-২৫।  ফিরোজ শাহী- পৃষ্ঠা ৪৭৭ আব্দুল জলীল, এ,এফ,এম (১৯৮৬)। সুন্দরবনের ইতিহাস। আহমদ পাবলিশিং হাউস।  Hasan, Sayed Mahmudul Khan Jahan: Patron-saint of the Sundarbans (Islamic Foundation Bangladesh, 2004) Shahid, Rudabeh The Mystic Contribution: Khan Jahan Ali and the Creation of Bagerhat (Adorn Publication, 2010) Khoundkar, Alamgir Khan Jahan (R): Ruler, Builder, and Saint (Parash Publishers, 2001)
ভারতের সাধারণ নির্বাচন, ১৯৩৪

ভারতের সাধারণ নির্বাচন, ব্রিটিশ ভারতে ১৯৩৪ সালে অনুষ্ঠিত হয়েছিল। নির্বাচনে ভারতের জাতীয় কংগ্রেস কেন্দ্রীয় বিধানসভা পরিষদের সবচেয়ে বৃহত্তম দল হিসেবে আবির্ভূত হয়েছিল। ১৯৩৪ সালের নির্বাচনে মোট নির্বাচক ছিলেন ১,৪১৫,৮৯২ জন যাদের মধ্যে ১,১৩৫,৮৯৯ জন সংসদ সদস্যের জন্য নির্বাচন করেছিলেন। মোট ভোট গৃহীত হয়েছিল ৬০৮,১৯৮ টি। নির্বাচনটি ভারতীয় মহিলাদের জন্য প্রথম বছর হিসেবে গৃহীত হয়েছিল কারণ তারা এ নির্বাচনেই ভোট দেওয়ার অধিকার অর্জন করেছিল। ৮১,৬০২ জন নথিভুক্ত মহিলা ভোটারদের মধ্যে ৬২,৭৫৭ জন জাতীয় সংসদের নির্বাচনক্ষেত্র থেকে, শুধুমাত্র ১৪,৫০৫ জন ব্যালট ব্যবহার করেছিল। প্রদেশের দ্বারা সদস্যপদ ১৯৪১ সালে দলের অবস্থান নিম্নরূপ: কেন্দ্রীয় বিধানসভা পরিষদ রাজ্য কাউন্সিল "Elections In India The New Delhi Assembly, Congress Party's Position", The Times, 10 December 1934, p15, Issue 46933 "Major Elections, 1920–45"। Schwartzberg Atlas। Digital South Asia Library।  Constitutional Schemes and Political Development in India। পৃষ্ঠা 19।
চেঙ্গলপট্টু পঞ্চায়েত সমিতি

চেঙ্গলপট্টু পঞ্চায়েত সমিতি হল ভারতের তামিলনাড়ু রাজ্যের কাঞ্চীপুরম জেলার একটি পঞ্চায়েত সমিতি। এই পঞ্চায়েত সমিতির প্রধান কার্যালয় চেঙ্গলপট্টু শহরে অবস্থিত। ২০১১ সালের জনগণনা অনুসারে, চেঙ্গলপট্টু পঞ্চায়েত সমিতির জনসংখ্যা ৫৭১২৫৪। এর মধ্যে ২৮৮৪২২ জন পুরুষ ও ২৮২৮৪৩ জন মহিলা। লিঙ্গানুপাত প্রতি ১০০০ পুরুষে ৯৮১ জন মহিলা। এই পঞ্চায়েত সমিতির সাক্ষরতার হার ৭৭.৫৬%। ছয় বছর বয়সের নিচে পুরুষের সংখ্যা ২৯৪৯২ ও মহিলার সংখ্যা ২৮৪৭৬। "Provisional Population Totals - Tamil Nadu-Census 2011" (পিডিএফ)। Census Tamil Nadu। ১৭ জুন ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ জুলাই ২০১৩।
অষ্টভুজকরম

অষ্টভুজকরম বা অষ্টবুজা পেরুমাল মন্দির হল ১০৮টি দিব্য দেশমের মধ্যে একটি। যা দক্ষিণ ভারতের তামিলনাড়ু রাজ্যের কাঞ্চীপুরমে অবস্থিত। এটি আলোয়ার নামে পরিচিত বারো জন সন্ত কবির দ্বারা পূজিত বিষ্ণুমন্দির। এটি দ্রাবিড় স্থাপত্য শৈলীতে নির্মিত। এখানে বিষ্ণু অষ্ট ভুজা পেরুমল এবং তাঁর সহধর্মিণী লক্ষ্মী আলামেলুমাঙ্গাই হিসাবে পূজিত হন। মন্দিরটি ৮ম শতাব্দীর শেষভাগের পল্লবদের দ্বারা পরবর্তীতে মধ্যযুগীয় চোল এবং বিজয়নগর রাজাদের অবদানে সংস্কার করা হয়েছিল বলে মনে করা হয়। মন্দিরের দেয়ালে তিনটি শিলালিপি রয়েছে, দুটি কুলোথুঙ্গা চোল প্রথম (১০৭০-১১২০ CE) এর সময়কালের এবং একটি রাজেন্দ্র চোল (১০১৮-৫৪ CE) এর সময়কালের। একটি গ্রানাইট প্রাচীর মন্দিরটিকে ঘিরে রেখেছে, সমস্ত মন্দির এবং দুটি জলের দেহকে ঘিরে রেখেছে। মন্দিরে একটি চার-স্তর বিশিষ্ট রাজগোপুরম, মন্দিরের প্রবেশদ্বার টাওয়ার রয়েছে। মন্দিরে ছয়টি দৈনিক আচার এবং তিনটি বার্ষিক উৎসব অনুষ্ঠিত হয়। মন্দিরটি তামিলনাড়ু সরকারের হিন্দু ধর্মীয় ও এনডাউমেন্ট বোর্ড দ্বারা রক্ষণাবেক্ষণ ও পরিচালনা করা হয়। মন্দিরটি ছোটো মন্দির। এতে একটি কুণ্ড (পবিত্র পুকুর) ও তিনটি গোপুরম আছে। মন্দিরের প্রধান দেবতা হলেন "অষ্টভুজ পেরুমল"-রূপী বিষ্ণু। এখানে "তায়ার" বা তার পত্নী লক্ষ্মীর জন্যও একটি মন্দির আছে। যিনি এখানে "আলারমেল মাঙ্গাই তায়ার" নামে পূজিত হন। এখানে হনুমান, আলোয়ার, অণ্ডাল, সুদর্শন চক্র ও সরবেশ্বরেরও মন্দির আছে। সরস্বতী ব্রহ্মার যজ্ঞ নষ্ট করতে অনেকগুলি অসুর পাঠিয়েছিলেন। বিষ্ণু তাদের সবাইকে বধ করেন। শেষ পর্যন্ত সরস্বতী এক ভয়ানক সাপকে পাঠান। তাকে বধ করতে বিষ্ণু "অষ্টভুজ পেরুমল" বা আট হাতে আট অস্ত্রধারী মূর্তি গ্রহণ করেন। সাপটিকে যজ্ঞশালার বায়ুকোণে পাওয়া গিয়েছিল। এই জায়গাটিই এখন এই মন্দিরের "সরবেশ্বরণ" অংশ। অন্য মতে, এই মন্দিরটির সঙ্গে বিষ্ণুর "গজেন্দ্র মোক্ষ" কীর্তির সঙ্গে সম্পর্ক আছে। বিষ্ণু হস্তিরাজ গজেন্দ্রকে অভিশাপ থেকে উদ্ধার করার জন্য অবতীর্ণ হয়েছিলেন। 108 Vaishnavite Divya Desams: Divya desams in Pandya Nadu. M. S. Ramesh, Tirumalai-Tirupati Devasthanam. উইকিমিডিয়া কমন্সে অষ্টভুজকরম সংক্রান্ত মিডিয়া রয়েছে। Sri Ashtabhuja Perumal Temple, Ashtabhujam Divyadesam About AdiKesavaPerumal Temple About Ashtabujankaram প্রবেশদ্বার:  হিন্দুধর্ম ভারত স্থাপত্য ইতিহাস ‎
একোত্তর আগম

একোত্তর আগম (ঐতিহ্যগত চীনা: 增壹阿含經; পিনয়িন: zēngyī-ahánjīng) একটি প্রাচীন ভারতীয় বৌদ্ধ শাস্ত্র ও সূত্র পিটকের পাঁচটি আগমের মধ্যে একটি। শুধুমাত্র চীনা ভাষায় এই আগমের অস্তিত্ব রয়ে গেছে। মূল সংস্কৃত ভাষাতে এই গ্রন্থের অস্তিত্ব লুপ্ত হয়ে গেছে। চীনা দাজাংজিং (ঐতিহ্যগত চীনা: 大藏經; পিনয়িন: Dàzàngjīng) গ্রন্থে চারটি আগমের মধ্যে একোত্তর আগম একটি। ৩৮৪ খ্রিষ্টাব্দে ধর্মনন্দী একোত্তর আগমের সম্পূর্ণ অনুবাদ করেন এবং ৩৯৮ খ্রিষ্টাব্দে গৌতম সংঘদেব সম্পাদনা করেন। সর্বাস্তিবাদ না মহাসংঘিকার মধ্যে কোন সম্প্রদায় এই গ্রন্থ রচনা করেছেন, তা নিয়ে দ্বিমত রয়েছে। আবার যেহেতু এই আগমে ধর্মগুপ্তক সম্প্রদায়ের সঙ্গে সামঞ্জস্যপূর্ণ এবং মহাসংঘিকা সম্প্রদায়ের সঙ্গে বিপরীতধর্মী বৌদ্ধ ভিক্ষুদের প্রতিমোক্ষ নিয়মের উল্লেখ রয়েছে, তাই এই আগম ধর্মগুপ্তক সম্প্রদায়দের দ্বারা রচিত বলেও অনুমান করা হয়। এতিয়েন লামোত্তের মতে, উত্তর পশ্চিম ভারত থেকে প্রাপ্ত মহাযান প্রভাবাধীন একটি পুঁথি থেকে একোত্তর আগমকে অনুবাদ করা হয়। পঞ্চম শতাব্দীর ধর্মগুপ্তক ভিক্ষু ও দীর্ঘ আগমের অনুবাদক বুদ্ধয়ষসের লেখনীতে এই বক্তব্যের সমর্থন পাওয়া যায় যখন তিনি লিখেছিলেন ধর্মগুপ্তক সম্প্রদায় মহাযান ত্রিপিটককে অঙ্গীভূত করে নেয়। একোত্তর আগমে মহাযান বৌদ্ধ ধর্মের পারমিতা তত্ত্ব লিখিত আছে। একোত্তর আগম পালি ভাষায় রচিত থেরবাদ তিপিটকের সুত্ত পিটকের অঙ্গুত্তর নিকায়ের অনুরূপ। কিন্তু চীনা দাজাংজিং গ্রন্থে চারটি আগমের মধ্যে একমাত্র একোত্তর আগমের সঙ্গে থেরবাদ ত্রিপিটকের প্রচুর অমিল পাওয়া যায়। এমনকি অষ্টাঙ্গিক মার্গ সম্বন্ধীয় বৌদ্ধ ধর্মের মূল তত্ত্বও এই আগমে ভিন্ন। একোত্তর আগমে আনাপানস্মৃতি সূত্র একটি উল্লেখযোগ্য সূত্র। এই সূত্রে গৌতম বুদ্ধ তার পুত্র রাহুলকে আনাপানস্মৃতি সম্বন্ধে জ্ঞান প্রদান করেন। গৌতম বুদ্ধের নির্দেশমতো রাহুল ধ্যানের মাধ্যমে সমাধি লাভ করে অর্হত হয়ে তার অভিজ্ঞতা ও উপলব্ধি সম্বন্ধে বিস্তারিত প্রতিবেদন তার পিতার কাছে নিবেদন করেন। এই সূত্র থেরবাদ তিপিটকের সুত্ত পিটকের মজ্ঝিম নিকায়ের মহারাহুলোবাদ সুত্তের অনুরূপ। there is considerable disparity between the Pāli and the [Chinese] versions, with more than two-thirds of the sūtras found in one but not the other compilation, which suggests that much of this portion of the Sūtra Piṭaka was not formed until a fairly late date. Sujato Bhikku. "About the Ekottara Agama" ওয়েব্যাক মেশিনে আর্কাইভকৃত ৩ জুলাই ২০০৭ তারিখে. ekottara.googlepages.com. Retrieved on 2009-03-01. Warder, A.K. Indian Buddhism. 2000. p. 6 Hwang, Soon-il. Metaphor and Literalism in Buddhism: The Doctrinal History of Nirvana. 2006. p. 31 Walser, Joseph. Nāgārjuna in Context: Mahāyāna Buddhism and Early Indian Culture. 2005. pp. 52-53 Sheng Yen. Orthodox Chinese Buddhism. 2007. p. 98 Keown, Damien. A Dictionary of Buddhism. Oxford: Oxford University Press, 2004. ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: একোত্তর আগম ১৭.১: আনাপানস্মৃতি সূত্র একোত্তর আগমের ইংরেজি অনুবাদ ওয়েব্যাক মেশিনে আর্কাইভকৃত ৩ জুলাই ২০০৭ তারিখে একোত্তর আগম ১৭.১: আনাপানস্মৃতি সূত্র ওয়েব্যাক মেশিনে আর্কাইভকৃত ৩ জুলাই ২০০৭ তারিখে মজ্ঝিম নিকায়: মহারাহুলোবাদ সুত্ত
চেঙ্গলপট্টু ধর্মপ্রদেশ

চেঙ্গলপট্টু রোমান ক্যাথলিক ধর্মপ্রদেশ (লাতিন: Dioecesis Chingleputensis ) হল ভারতের মাদ্রাজ ও মায়লাপোর যাজকীয় প্রদেশের অধীনস্থ একটি ধর্মপ্রদেশ। এটি তামিলনাড়ু রাজ্যের কাঞ্চীপুরম জেলার চেঙ্গলপট্টু শহরে অবস্থিত। ২০০২ সালের ১৯ জুলাই মাদ্রাজ ও মায়লাপোর মেট্রোপলিটান মহাধর্মপ্রদেশের অধীনে চেঙ্গলপট্টু ধর্মপ্রদেশ গঠিত হয়। বিশপ চিংলপুট (লাতিন আচার) বিশপ অ্যান্থোনিসামি নীথিনাথন (১৯ জুলাই ২০০২ - বর্তমান) Giga-Catholic Information Catholic Hierarchy